………… sz. napirend

Előterjesztve:

Pénzügyi és Vagyonnyilatkozatokat

Ellenőrző Bizottsághoz,

Költségvetési Bizottsághoz,

Gazdasági és Tulajdonosi Bizottsághoz,

Kerületfejlesztési Bizottsághoz,

Közoktatási, Közművelődési, Sport, Egészségügyi, Szociális és Lakásügyi Bizottsághoz,

Közbeszerzési Bizottsághoz,

Településüzemeltetési, Környezetvédelmi és Közbiztonsági Bizottsághoz

Pesthidegkúti Városrészi Önkormányzathoz

**E L Ő T E R J E S Z T É S**

**2022. február 15-i rendkívüli ülésére**

**Tárgy: Javaslat a Budapest Főváros II. Kerületi Önkormányzat**

**2022. évi költségvetésére**

**Készítette: ……………………………**

**Annus Béláné**

gazdasági igazgató

**Egyeztetve: ……………………………..**

**Havas Beatrix**

költségvetési és számviteli

osztályvezető

**Egyeztetve:** ……………………………..

**dr. Szalai Tibor**

jegyző

**Látta:**  ………………………………

**dr. Silye Tamás**

jegyzői igazgató

**A napirend tárgyalása zárt ülést nem igényel.**

## **Tisztelt Képviselő-testület!**

A 2022. évi költségvetési tervezet összeállításánál a Magyarország 2022. évi központi költségvetéséről szóló 2021. évi XC. törvényt (továbbiakban: költségvetési törvény), az államháztartásról szóló 2011. évi CXCV. törvényt (továbbiakban: Áht.), az államháztartásról szóló törvény végrehajtásáról szóló 368/2011. (XII.31.) kormányrendeletet, a Fővárosi Közgyűlés 2/2022. (I. 28.) a Fővárosi Önkormányzatot és a kerületi önkormányzatokat osztottan megillető bevételek 2022. évi megosztásáról szóló rendeletet, a vonatkozó önkormányzati rendeleteket, valamint a 2022. évi költségvetést érintő képviselő-testületi döntéseket vettük figyelembe.

A költségvetés és a költségvetési beszámoló adatait a Kincstár által működtetett elektronikus adatszolgáltató rendszerben forintban kell szerepeltetni. A továbbiakban a költségvetési rendeletet és a hozzá tartozó előterjesztést szintén forintban mutatjuk be.

Az államháztartásról szóló 2011. évi CXCV. törvény 23. §-ában előírt kötelezettségnek megfelelően teszünk javaslatot az önkormányzat 2022. évi költségvetésére.

A fentieken túl az alábbi alapvető általános rendező elvek figyelembevételével készítettük el a benyújtott tervezetet:

* a költségvetés egyensúlyát külső forrás igénybevétele nélkül biztosítottuk idén is,
* az elmúlt évek fejlesztési eredményeinek megőrzését és fenntartását, valamint a szolgáltatások változatlan színvonalon való megőrzését, és az elmúlt években elhatározott, előkészített beruházási feladatok megvalósítását alapul véve határoztuk meg a kiadási előirányzatokat,
* a kiadási főösszeghez viszonyítva a tartalékok összege meghaladja a megkívánt 5 %-ot.

A költségvetési tervezet elkészítését befolyásolta a 2020. év eleje óta fennálló járványhelyzettel összefüggő vészhelyzet, amely a bevétel és kiadás összetételének módosulását eredményezte. A 2019. és a további években képződött maradványok is ezt támasztják alá:

Forint

|  |  |  |  |  |
| --- | --- | --- | --- | --- |
| Költségvetési év | Maradvány összege | Ebből tárgyévi költségvetési működési maradvány | Ebből tárgyévi költségvetési felhalmozási maradvány | Tárgyévi költségvetési maradvány összesen |
| 2019. (tény) | 9 336 551 127 | 1 791 767 017 | -743 420 522 | 1 048 346 495 |
| 2020.(tény) | 8 114 181 282 | -514 044 895 | -754 951 832 | -1 268 996 727 |
| 2021.(várható) | 7 567 391 438 | 1 328 483 692 | -1 872 100 519 | -543 616 827 |

A táblázatba foglalt adatok mutatják, hogy a 2020. év tény és a 2021. év várható adatai alapján a tárgyévi költségvetésekben hiány keletkezett, ami az előző évek maradványának fokozatos felhasználását eredményezi. Ezt nehezíti továbbá, hogy már a 2019. évi költségvetés maradványának jelentős része feladattal terhelt volt.

2019. évben képződött maradvány feladattal terhelt része az alábbiak szerint alakult:

Forint

|  |  |
| --- | --- |
| **Feladat** | **Összeg** |
| Fővárosi Önkormányzat iparűzési adó beszedéssel kapcsolatos 2019 évi költségeinek megtérítésére | 7 550 000 |
| Földutak szilárd burkolattal való ellátáshoz szükséges kiadásokra (a támogatás összeg 2019 évben realizálódott) | 127 802 000 |
| Településfejlesztési koncepció készítésével kapcsolatos kiadásokra | 30 760 000 |
| Marczibányi téri körforgalom fordított áfa befizetésére | 21 634 000 |
| Gyarmati Dezső Uszoda környezetésnek kialakítására, mely pályázati támogatás összege 2019-ben számlánkra érkezett | 1 000 000 000 |
| Frankel Leó utcai Egészségközpont kialakítására kapott támogatás felhasználására | 500 000 000 |
| Különböző beruházások kiadásaihoz, melyek előkészületei 2019-ben megkezdődtek | 1 210 866 000 |
| Összesen: | 2 898 612 000 |

Az előző két évben a bevételi források szűkültek, a felmerülő kiadási igények pedig nőttek a védekezésre fordított jelentős összegekkel. Ezeken túl negatív irányba befolyásolta az Önkormányzat gazdasági helyzetét, hogy a kiszabható adók, díjak emelését a veszélyhelyzet alatt hatályba lépett jogszabályi háttér kizárta, ezzel egyidejűleg néhány esetben a költségek szinten tartására sem volt lehetőség.

Jelentősebb működési bevétel kieséseket az alábbiak szerint mutatjuk be:

Forint

|  |  |  |  |  |
| --- | --- | --- | --- | --- |
| **Bevétel**  **jogcíme** | **2019. évi teljesítés** | **2020. évi teljesítés** | **2021. várható teljesítés** | **2020.-2021. évi bevétel kiesés 2019. évhez viszonyítva** |
| Iparűzési adó | 7 088 406 725 | 6 025 081 000 | 6 945 138 561 | -1 206 593 889 |
| Iparűzési adóhoz tartozó pótlék, bírság | 14 772 787 | 16 140 860 | 64 118 834 | 50 714 120 |
| Gépjárműadó | 494 217 467 | 0 | 0 | -988 434 934 |
| Parkolási bevételek nettó | 1 000 927 965 | 775 585 932 | 618 688 813 | -607 581 185 |
| Fővárosi terület Parkolás nettó | 152 795 171 | 58 700 867 | 62 848 226 | -184 041 249 |
| Idegenforgalmi adó | 120 310 026 | 32 206 000 | 34 096 539 | -174 317 513 |
| **Összesen:** | **8 871 430 141** | **6 907 714 659** | **7 724 890 973** | **-3 110 254 650** |

Az előzőekben kimutatott bevétel kiesés csak a 2019 évi tényleges teljesítést vette alapul de, amennyiben a 2020. évi még a járvány kitörése előtt elfogadott költségvetésben rögzített várakozásokat is figyelembe vesszük és a bevétel kiesést a 2020. évi eredeti előirányzathoz viszonyítjuk, akkor a bevétel elmaradás az alábbiak szerint mutatható ki:

Forint

|  |  |  |  |  |
| --- | --- | --- | --- | --- |
| **Bevétel**  **jogcíme** | **2020. évi eredeti előirányzat** | **2020. évi teljesítés** | **2021. várható teljesítés** | **2020.-2021. évi bevétel kiesés 2020. évi eredeti előirányzatokhoz viszonyítva** |
| Iparűzési adó | 7 542 261 000 | 6 025 081 000 | 6 945 138 561 | -2 114 302 439 |
| Iparűzési adóhoz tartozó pótlék, bírság | 15 178 000 | 16 140 860 | 64 118 834 | 49 903 694 |
| Gépjárműadó | 330 000 000 | 0 | 0 | -660 000 000 |
| Parkolási bevételek nettó | 1 330 292 000 | 775 585 932 | 618 688 813 | -1 266 309 255 |
| Fővárosi terület Parkolás nettó | 170 065 000 | 58 700 867 | 62 848 226 | -218 580 907 |
| Idegenforgalmi adó | 130 000 000 | 32 206 000 | 34 096 539 | -193 697 461 |
| **Összesen:** | **9 517 796 000** | **6 907 714 659** | **7 724 890 973** | **-4 402 986 368** |

A fenti adatok nem tartalmazzák az un. teraszdíjakból adódó bevétel kiesését, illetve a közétkeztetésben jelentkező, az önkormányzatot terhelő szolgáltatási díjat.

Forint

|  |  |  |  |  |
| --- | --- | --- | --- | --- |
| **Ingatlan érékesítés** | **2018. évi  teljesítés** | **2019. évi  teljesítés** | **2020. évi  teljesítés** | **2021. évi várható teljesítés** |
| Összesen: | 1 037 451 000 | 2 000 435 000 | 1 578 471 000 | 352 067 451 |

A felhalmozási bevételeken belül az ingatlan érékesítésből származó bevételek alakulása jól mutatja, hogy nem történt vagyonfelélés az elmúlt két évben, sőt messze a legalacsonyabb az elmúlt időszakban.

A költségvetési tervezet tartalmazza mindazon előirányzatokat – bevételi és kiadási előirányzat-csoportonként és a kiemelt előirányzatokat –, amelyeket a költségvetési törvény és egyéb jogszabályok előírnak, valamint a Képviselő-testület 2022. évre vállalt kötelezettségeit. A költségvetési tervezet tartalmazza továbbá a nem kötelezően ellátandó, de önkormányzati rendeletekben, határozatokban felvállalt feladatok finanszírozását is.

Az előterjesztés mellékleteként kerülnek bemutatásra az Áht. 24. § (4) bekezdésében előírt tájékoztató jellegű kimutatások. Az 1. számú melléklet azon közvetett támogatásokat tartalmazza, amelyeket a helyi adóhatóság a Képviselő-testület által megalkotott kommunális és építményadóról szóló rendeletében foglaltak alapján mutat be. Az intézmények az ellátottak térítési díjából méltányossági alapon a pénzbeli, természetbeni és személyes gondoskodást nyújtó ellátások helyi szabályozásáról szóló rendeletében foglaltak alapján adnak közvetett támogatást. Lakásértékesítéshez kapcsolódó kedvezményeket az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló rendeletben foglaltak alapján biztosítunk (2. számú melléklet).

A 3. számú melléklet a többéves kihatással járó döntések számszerűsítését évenkénti bontásban, valamint összesítve mutatja be.

Az önkormányzat költségvetési mérlegét közgazdasági tagolásban a rendelettervezet 1. számú táblája, az előirányzat felhasználási tervét pedig a tervezet 17. számú táblája tartalmazza.

## **Bevételek**

A 2022. évi költségvetési javaslat elkészítésénél az előző évi várható teljesítéseket, a korábbi években meghozott rendelet módosítások tárgyévi hatásait is figyelembe vettük, amelyeket az egyszeri bevételekkel korrigáltunk.

A 2022. évi bevételi főösszeg 26 344 523 850 Ft, amelyből 20 030 887 680 Ft működési, 3 203 205 905 Ft felhalmozási, és 3 110 430 265 Ft finanszírozási bevétel. A bevételek részletezését a rendelettervezet 3. számú táblája mutatja be.

**Működési költségvetési bevételek**

A bevételek esetében növekedés prognosztizálható az előző évhez képest. Az előző évek bevétel kiesése miatt az előző évi maradványból működési célra történő felhasználás is szükséges.

*Önkormányzat működési támogatása*

A helyi önkormányzatok 2022. évi központi költségvetési támogatási rendszere igazodva az önkormányzati feladatellátáshoz, továbbra is a 2013-ban kialakított feladatalapú támogatási rendszerben történik.

Ezen a jogcímen önkormányzatunknál összesen 3 952 541 608 Ft-ot vehetünk számításba, amely 318 593 655 Ft-tal több, mint a tavalyi évi eredeti előirányzat.

Ez tartalmazza az Önkormányzat működésének általános támogatását is. Figyelembe vettük a pedagógusok, szociális ágazatban dolgozók bérnövekedésének, illetve a minimálbér és bérminimum növekményének állam által biztosított fedezetét, valamint az intézményi gyermekétkeztetési emelkedő költségek és a térítési díj változtatásának tilalma miatt megnövelt üzemeltetési támogatást is.

A különböző jogcímek támogatása az alábbiak szerint változott:

Forint

|  |  |  |  |
| --- | --- | --- | --- |
| **Megnevezés** | **2021. évi eredeti előirányzat** | **2022. évi tervezett** | **Változás** |
| Helyi önkormányzatok működésének általános támogatása | 1 109 312 288 | 1 128 520 931 | 19 208 643 |
| Köznevelési feladatainak támogatása | 1 394 158 250 | 1 507 472 010 | 113 313 760 |
| Szociális, gyermekjóléti feladatainak támogatása | 646 870 743 | 803 243 842 | 156 373 099 |
| Gyermekétkeztetési feladatok támogatása | 434 732 672 | 464 054 681 | 29 322 009 |
| Kulturális feladatok támogatása | 48 874 000 | 49 250 144 | 376 144 |
| **Összesen:** | **3 633 947 953** | **3 952 541 608** | **318 593 655** |

Az általános működéshez kapcsolódóan 1 128 520 931 Ft központi támogatásban részesül az Önkormányzat. A fizetendő 1 343 935 464 Ft szolidaritási hozzájárulás miatt azonban az idei évben is teljes egészében saját forrásból kell az önkormányzatnak finanszíroznia a Polgármesteri Hivatal működését, a zöldterület-gazdálkodással, a közutak fenntartásával kapcsolatos feladatokat.

A kulturális feladatok támogatása a korábbi évekhez képest 376 144 Ft-tal növekszik, az idei évben 49 250 144 Ft. Ezzel szemben a II. Kerületi Kulturális Közhasznú Nonprofit Kft. működési támogatására 485 055 000 Ft került tervezésre. A különbözet finanszírozása szintén saját bevételből történik.

*Egyéb működési célú támogatás Államháztartáson belülről*

Ezen a jogcímen 3 254 625 000 Ft-ot vettünk számításba, amelyből az Egészségügyi Szolgálat részére a kerületi egészségügyi alap- és szakorvosi ellátás jogcímen 3 202 625 000 Ft finanszírozásra számítunk az Nemzeti Egészségbiztosítási Alapkezelőtől (NEAK). Az ügyeleti ellátással összefüggésben az Önkormányzatnál 52 000 000 Ft bevételt terveztünk.

A kapott működési célú támogatásokból származó bevételek - költségvetési támogatások, NEAK bevételek – a 2022. évre tervezett bevételek 27,36 %-át jelentik.

*Közhatalmi bevételek*

Ezen a jogcímen összesen 9 918 276 000 Ft bevételt terveztünk a 3. sz. tábla I. 2. pontja szerint.

## Adók

2022. évre 9 333 703 000 Ft várható adóbevételek jogcímen.

Az iparűzési adóból származó bevételünk – a forrásmegosztásról szóló fővárosi közgyűlési rendelettel összhangban 7 238 703 000 Ft. Ez az előző évi eredeti előirányzathoz képest 1 214 234 000 Ft növekményt jelent. Az egyéb helyi adók várható alakulása:

Forint

|  |  |  |  |
| --- | --- | --- | --- |
|  | **2021. évi eredeti előirányzat** | **2021. évi várható teljesítés** | **2022. évi terv** |
| **Építményadó** | 1 700 000 000 | 1 838 696 000 | 1 720 000 000 |
| **Kommunális adó** | 312 000 000 | 352 648 000 | 320 000 000 |
| **Idegenforgalmi adó** | 25 000 000 | 32 130 000 | 55 000 000 |
| **Összesen:** | **2 037 000 000** | **2 223 474 000** | **2 095 000 000** |

A 2022. évre vonatkozóan új adókat nem kerül bevezetésre, továbbá adómérték emelés, adómentesség, vagy adókedvezmény megszüntetés, sem történt.

A tervezés alapjául így a 2021. évi tényleges teljesítés, a hatályos adójogszabályok, valamint a veszélyhelyzet során kiadott adózási tárgykört érintő Kormányrendeletek szolgálnak.

Az egyes adótörvények módosításáról szóló 2020. évi CXVIII. törvény 101. §-a alapján 2021. január 1-től a gépjárműadóval kapcsolatos adóhatósági feladatokat az állami adó- és vámhatóság látja el, így gépjárműadó bevétellel a 2022. évben sem számolhatunk.

Az idegenforgalmi adóval kapcsolatosan a 2022. évre jelenleg nincs adófelfüggesztés elrendelve, így a 2021. évihez képest nagyobb bevétellel tudunk tervezni. 2021-ben az előirányzatunk 25 millió forint volt, idén a tavalyi teljesítéseket is figyelembe véve 55 millió forinttal terveztünk. Ez az alapesetben várható idegenforgalmi adóbevételtől még mindig jelentősen elmarad, mivel a fővárosi idegenforgalmi szektor nem a 2-3 évvel ezelőtti teljesítményt hozza, de talán a nyári időszakban itt is várható javulás. (Természetesen, ha a vonatkozó Kormányrendeletben az idegenforgalmi adó szabálya módosul, az az előirányzatra is hatással lesz.)

## 2) Bírságok, pótlékok

E jogcímen belül figyelembe vett bevételeinket a 3. számú tábla I. 2.2. sora alatt mutatjuk be részletesen. A betervezett 460 436 000 Ft összegű előirányzat meghatározásánál az önkormányzat által kiszabott bírságok előző évi teljesítési adatait, illetve a bírságok előírásában történt változásokat vettük alapul.

## 3) Egyéb közhatalmi bevételek

E jogcímen belül figyelembe vett bevételeinket – 124 137 000 Ft – részletezve a 3. számú tábla I.2.3. sora tartalmazza.

## *Működési bevételek*

Ezen a jogcímen összesen 2 905 445 072 Ft bevételt tervezünk, a 3. sz. tábla I.3. pontjában szereplő bontás szerint.

Ezen a jogcímen az önkormányzat és a költségvetési szervek működése során keletkező bevételeket tervezzük. Az intézmények saját működési bevételeiket kiadásaik fedezetére fordíthatják. Az intézményeink által év közben elért többletbevételek kezelésére továbbra is a 2009. évben kialakított rendszer alapján teszünk javaslatot. Ennek keretében az intézményi többletbevételek meghatározott mértéke az intézmény felhasználásában marad, elsősorban a tervezéskor jelzett feladataik megvalósítására. A fennmaradó rész az intézménytől ugyan elvonásra kerül, de az intézményhálózaton belül marad és a saját bevételt nem, vagy csak nagyon alacsony szinten teljesítő intézmények részére kerül visszaforgatásra. A 2022. évben az intézményeknél maradó többletbevételek mértékét továbbra is 85 %-ban javasoljuk megállapítani.

2022-ben készlet érkésesítésre az Egészségügyi Szolgálatnál 810 000 Ft, önkormányzati feladaton 50 000 Ft várható.

A szolgáltatások ellenértéke soron tervezett 1 681 347 000 Ft bevétel az alábbiak szerinti megoszlásban került megtervezésre:

Forint

|  |  |  |  |
| --- | --- | --- | --- |
| **Megnevezés** | **2021 évi eredeti előirányzat** | **2021. évi várható teljesítés** | **2022. évi terv** |
| Szertartás-szolgáltatás | 4 300 000 | 6 898 228 | 6 880 000 |
| Egyéb tárgyi eszköz bérbe adás | 15 197 000 | 11 682 393 | 14 197 000 |
| Parkolási bevételek | 693 541 000 | 511 693 462 | 1 243 533 000 |
| Úthasználati díj | 1 000 000 | 1 543 659 | 3 200 000 |
| Helyiség és garázs bérbeadás | 220 634 000 | 241 220 412 | 240 116 000 |
| Lakbér | 89 379 000 | 81 425 441 | 102 521 000 |
| Egyéb, előre nem tervezhető bevételek | 0 | 13 243 557 | 0 |
| Önállóan működő intézmények bevételei | 12 584 000 | 14 465 436 | 10 900 000 |
| Egészségügyi Szolgálat bevételei | 50 000 000 | 74 505 010 | 60 000 000 |
| **Összesen:** | **1 086 635 000** | **956 677 598** | **1 681 347 000** |

A parkolási bevételek esetében a tervezett bevételek nagyságrendje azért változik az előző évhez képest, mert egyrészt tavalyi évvel ellentétben egész éves fizető parkolásra számítunk, másrészt a parkolási övezetek régóta tervezett és előkészített bővítését is számításba vettük a vészhelyzet megszűnte után.

A közvetített szolgáltatások ellenértéke soron szereplő 55 242 000 Ft más szervezetek, illetve magánszemélyek helyett megfizetett szolgáltatások továbbszámlázásából származó bevételeket tartalmazza. Ide tartoznak a Tankerületi Központ által működtetett iskolák át nem írt közüzemi szolgáltatási szerződéseinek díjai, a továbbszámlázandó köztemetések, a bérlők helyett megfizetett közüzemi díjak és egyéb továbbszámlázandó szolgáltatások.

Tulajdonosi bevételek (osztalék) jogcímen az idei évben a Fény utcai Piac Kft. előrejelzései alapján 20 000 000 Ft teljesítés várható.

Az intézményekben nyújtott szolgáltatások (étkeztetés, gondozás, hangszerhasználat, stb.) térítési díjából tervezett bevételek nettó összegeit az „Ellátási díjak” jogcím 364 497 000 Ft előirányzata tartalmazza.

Az Áfa bevételek magukban foglalják mind a működési, mind a felhalmozási jellegű bevételeink után felszámított áfa összegeket.

Kamatbevételek tervezésénél 2 500 000 000 Ft átmenetileg szabad pénzeszköz hasznosításának lehetőségével számoltunk, a betéti kamatok emelkedését prognosztizálva átlagosan 4,8 %-os kamatszint mellett. A Költségvetési Bizottság januári döntése alapján jelenleg betétben hasznosított 2 500 000 000 Ft összegből az első negyedév végén 25 426 000 Ft kamatbevétel már teljesülni fog. A számlánkon rendelkezésre álló pénzeszközök átmenetileg szabad részének hónapon belüli folyamatos betétben való hasznosításával is számoltunk a tervezett előirányzat teljesítése érdekében.

*Működési célú átvett pénzeszközök*

E jogcímen belül kell megtervezni az államháztartáson kívüli szervezetektől, személyektől működési célból, ellenérték nélkül kapott bevételeket, és kölcsönök visszatérüléseit. Jelenleg nincs olyan információnk, amely alapján pénzeszköz átvétel típusú bevétellel már számolhatnánk.

**Felhalmozási költségvetési bevételek**

*Felhalmozási célú önkormányzati támogatások*

Ezen a jogcímen kell megtervezni a központi költségvetés Áht. 14.§ (3) bekezdése szerinti fejezetéből a helyi önkormányzatok felhalmozási célra biztosított költségvetési támogatásokból és felhalmozási célú kiegészítő támogatásokból származó bevételeit. Nincs olyan információnk, amely alapján ilyen típusú bevétellel számolhatnánk.

*Egyéb felhalmozási célú támogatások államháztartáson belülről*

Ezen a jogcímen a Fővárosi Önkormányzattal kötött együttműködési megállapodás alapján a Széna tér rekonstrukciójának megvalósítására 300 000 000 Ft várható. Továbbá a VEKOP Kerékpáros barát fejlesztési megállapodás alapján 15 414 000 Forint utófinanszírozási bevétellel számoltunk.

## *Felhalmozási bevételek*

E jogcímeken belül tervezzük a forgalomképes ingatlanok, egyéb tárgyi eszközök értékesítéséből származó bevételeinket A 3. számú tábla II.2. pontja alatt részletesen látható összegek összesen 2 847 776 905 Ft bevételt jelentenek.

Az ingatlanok értékesítése között a nem lakás célú helyiségek és egyéb kiürült önkormányzati építmények értékesítéséből összesen 1 964 147 377 Ft, az önkormányzati lakások értékesítéséből és a megelőző években részletfizetésre értékesített lakások tárgyévben várható részletekből 329 929 528 Ft, a telek értékesítésből 553 650 000 Ft bevételt tervezünk.

Az értékesítendő lakások között szerepel a Bp. II. ker. Tárogató út 20. A Képviselő Testület 363/2021.(X.28.) döntése alapján ennek értékesítésből befolyó bevétel kizárólag önkormányzati lakások felújítására, korszerűsítésére fordítható.

A tervszámunk kialakításánál figyelembe vettük azokat az ingatlanokat is, amelyek már a 2021. évi költségvetésben is szerepeltek, de értékesítésük csak 2022-ben valósul meg. (A rendelettervezet 3. számú tábla II.2. pontjában bemutatott tervszámok alatt nettó összegeket kell érteni, azok Áfa-vonzata a működési bevételek között került megtervezésre.)

*Felhalmozási célú visszatérítendő támogatások, kölcsönök visszatérülése*

Itt a korábban biztosított, felhalmozási célra adott kölcsönök törlesztéséből származó bevételeink jelennek meg. Ezek összegét a törlesztő részletek előírására alapoztuk az alábbi megbontás szerint:

Forint

|  |  |
| --- | --- |
| **Jogcím** | **Összeg** |
| Munkáltatói kölcsön visszatérülés | 2 000 000 |
| Helyi lakás felújítási kölcsön visszatérülés | 3 000 000 |
| Sport Kft felhalmozási kölcsön törlesztés | 35 015 000 |
| **Összesen:** | **40 015 000** |

**Finanszírozási bevételek**

Aköltségvetésibevételekmellett javasoljuk előző évek költségvetési maradvány igénybevételét is, melyből 317 302 000 Ft működési célú, 2 793 128 265 Ft pedig felhalmozási célú.

A javasolt összegek teljes egészében feladattal terhelt maradványok, az alábbi jogcímek szerint:

Forint

|  |  |
| --- | --- |
| **Jogcím** | **Maradvány összege** |
| Előző évben megkapott finanszírozási előleg visszafizetésére | 141 849 754 |
| Széna tér rekonstrukció dologi kiadásaira | 20 324 000 |
| Széna tér rekonstrukció fordított Áfa | 87 704 847 |
| Háziorvosi rendelők felújításával kapcsolatos dologi kiadásokra | 2 516 000 |
| Háziorvosi rendelők felújításával kapcsolatos fordított Áfa | 48 484 294 |
| Érvényes szerződések dologi kiadásokra, ahol a teljesítés januárban várható | 16 423 105 |
| **Működési maradvány igénybevétele összesen:** | **317 302 000** |
|  |  |
| Havaria támogatásra (meglévő támogatási szerződések szerint) | 15 650 265 |
| Társasházak felújítására (meglévő támogatási szerződések szerint) | 186 986 000 |
| Gyarmati Dezső Uszoda környezetének kialakítása (pályázati és saját forrás) | 785 209 000 |
| A TÉR-KÖZ Közösségi Liget beruházása (pályázati és saját forrás együtt) | 489 738 000 |
| Széna tér rekonstrukciója (pályázati és saját forrás együtt) | 368 918 000 |
| Háziorvosi rendelők felújítása (pályázati és saját forrás együtt) | 381 042 000 |
| Kapás utcai rendelő felújítására | 398 282 000 |
| Egészséges Budapest Egészségügyi fejlesztés | 148 000 000 |
| Közösségi tér kialakítása: Csatárka u.-Csalit u.-Szikla u. | 19 304 000 |
| **Felhalmozási maradvány igénybevétele összesen:** | **2 793 128 265** |

A Gyarmati Dezső Uszoda környezetének kialakításához felhasznált maradvány magában foglalja az előző években befolyt pályázati támogatás fel nem használt részét, valamint a kötelezettségvállalással terhelt saját forrásokat is.

A Széna tér rekonstrukció megvalósításához felhasznált maradvány tartalmazza a tavalyi évben beérkezett pályázati összeg fel nem használt részét és a saját forrás kötelezettség vállalással terhelt maradványát is. A 2022. évben várható további támogatás és a hozzá tartozó kiadások a tárgyévi előírások között szerepelnek.

A Háziorvosi rendelők felújítása szintén pályázati támogatásból és saját forrás biztosításával valósul meg, a maradvány felhasználásnál mindkét forrást figyelembe vettük. A 2022. évre tervezett teljes

felhalmozási kiadási összegek a 14. és 15. táblában találhatók meg.

Az Egészséges Budapest egészségügyi fejlesztés és a Kapás utcai rendelő felújítására kapott pályázati támogatások felhasználására 2022-ben kerül sor.

**II. Kiadások**

A költségvetési terv összeállítása során fő irányelv az volt, hogy a működési kiadások tervezésén túl fejlesztési feladatok finanszírozására és tartalékképzésre is legyen lehetőség. A kiadások megtervezése során irányelvnek tekintettük továbbá, hogy az előző évek során kiépített önként vállalt feladatok köre se szűküljön. Ennek figyelembevételével tesszük meg kiadási javaslatunkat. A kiadások főösszege **26 344 523 850 Ft**, amely magában foglalja a finanszírozási kiadásokra fordítandó 141 849 754 Ft-ot is. Ezt javasoljuk jóváhagyásra a rendelettervezet 2. számú táblájában szereplő részletezés szerint.

A kiadások kiemelt jogcímei az alábbi százalékos megoszlást mutatják:

|  |  |  |
| --- | --- | --- |
| **Kiemelt jogcímek** | **Tervezett kiadás (Forint)** | **Megoszlás**  **%** |
| Működési kiadások (személyi juttatások, járulékok, dologi kiadások) | 17 244 613 391 | 65,46 |
| Ellátottak pénzbeli juttatásai, elvonások, egyéb működési célú támogatások áht-n belülre, illetve kívülre | 2 536 917 214 | 9,63 |
| Beruházási és felújítási kiadások | 4 534 434 905 | 17,21 |
| Egyéb felhalmozási célú támogatások áht-n belülre, illetve kívülre, felhalmozási célú kölcsönök | 321 266 265 | 1,22 |
| Tartalékok | 1 565 442 321 | 5,94 |
| Államháztartáson belüli megelőlegezések visszafizetése | 141 849 754 | 0,54 |
| **Összesen:** | **26 237 225 843** | **100,00** |

A megoszlási adatokból látható, hogy a tartalékok összege meghaladja a főösszeg 5 százalékát.

**Működési költségvetési kiadások**

*Személyi juttatások és járulékai*

A költségvetési szervek **létszám előirányzatait** a rendelet 4. sz. tábla 24. oszlopa tartalmazza. Az előző évhez képest 7 álláshely kerül megszüntetésre. Ennek oka, hogy az I. számú Gondozási Központban megszűnt gondozóházi feladattal együtt a 7 gondozóházi státusz is okafogyottá vált. Az év folyamán az alapellátás bővítését szeretnénk megvalósítani, emiatt 2022. októberétől 2 új státusz létrehozásával tervezünk, így beindítható lenne a kerület egészében az idősek részére a mentálhigiénés gondozás. Az új szolgáltatások elindításával párhuzamosan az új státuszon dolgozó szakemberekkel szeretnénk az önkéntesek foglalkoztatását fejleszteni és az „idősek a még idősebbekért” mozgalmat létrehozni.

A II. Gondozási Központnál a házi segítségnyújtásban és a demens nappali ellátásban tapasztalható többlet igények miatt javasoljuk 1 új, gondozói státusz biztosítását március hónaptól. Egyéb változást a létszámkeretek esetében nem terveztünk.

A **személyi juttatások** tervezésekor figyelembe vettük a jogszabályi változásokat:

a) a minimálbér és a garantált bérminimum 2022. január 1-jétől történő emelését,

b) a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet módosításáról szóló 669/2021. (XII. 2.) Korm. rendelet szerinti, 2022. január 1-jétől hatályba lépő pótlékemelést,

c) a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet bölcsődében foglalkoztatottak béremelésével összefüggő módosításáról szóló 646/2021. (XI. 30.) Korm. rendelet szerinti, 2022. január 1-jétől hatályba lépő bölcsődei pótlékemelést.

Ezek nagymértékű emelkedést eredményeztek az intézményi hálózat személyi juttatásaiban.

A közalkalmazottak számára továbbra is biztosítjuk az előmeneteli rendszer szerinti soros előrelépéseket, az érvényes bértábla szerint megállapított alapbért és az erre épülő kötelező bérelemeket, valamint az egyéb, helyi rendelet alapján megállapítható juttatásokat.

Javasoljuk továbbá 2022. március 1.-től a Polgármesteri Hivatalban dolgozó köztisztviselők 2019. év óta hatályos 55 000 Ft illetményalapját 58 000 Ft-ra emelni. A munkaerőpiac élénkülése miatt a jelenlegi helyi bérszínvonal már nem versenyképes. Az emelést indokolja továbbá, hogy más kerületekben alkalmazott illetményalapok többségében meghaladják a II. kerületi mértéket, amely jelentősen megnehezíti a munkavállalók megtartását és a megüresedett státuszok betöltését.

A Polgármesteri Hivatalnál a ruházati költségtérítés, a bankszámla vezetési díj hozzájárulás, valamint a cafeteria juttatás összegében változást nem terveztünk az előző évhez képest.

Az Önkormányzat külön rendeleteiben meghatározott étkezési hozzájárulást az előző évben meghatározott szinten, 12 050 Ft/hó összegben vettük figyelembe.

A személyi juttatásokhoz kapcsolódó **járulékok** tervezésénél a hatályos jogszabályoknak megfelelően jártunk el. A járulékok tervezett összegében bekövetkezett növekedés mértéke kisebb a személyi juttatások esetében tapasztaltnál. Ennek oka a szociális hozzájárulási adó mértékének csökkenése.

*Dologi kiadások*

A **dologi kiadások** meghatározásánál a bevételek ismeretében sikerült megvalósítani célkitűzéseinket. A kiadások tervezését a 2009. évben kialakított gyakorlat alapján végeztük el, azaz az oktatási (óvodák) intézményeink dologi kiadásait céljellegű és szabadon felhasználható keretekre bontottuk és ez utóbbiak mértékét normatív rendszer felállításával határoztuk meg.

A céljelleggel biztosított kiadások jogcímeit és összegeit a rendelettervezet 8. számú táblájában mutatjuk ki részletesen, intézménysorosan. Ezen előirányzatok mozgatásáról, azaz más, nem céljellegű kiadásra történő átcsoportosításról az érintett intézmények saját hatáskörben nem intézkedhetnek. Amennyiben az intézmények nem tudják biztosítani e kiadásaikat a részükre jóváhagyott célelőirányzatokból, úgy az intézményvezető a teljesítési adatokra és a várható kiadásokra alapozott kérelemmel kell, hogy forduljon a rendeletben biztosított „Működési tartalék” felett rendelkezési joggal bíró polgármester felé.

Az egyes intézmények szabadon felhasználható dologi kiadásainak összegét az adott intézmény engedélyezett létszáma és a csoportok átlagnormatívájának szorzata adja.

A dologi kiadásokon belül a céljellegű kiadások meghatározását, illetve az azokra vonatkozó saját hatáskörű előirányzat módosítási tilalmat a Polgármesteri Hivatal és az Egészségügyi Szolgálat kivételével valamennyi intézményünkre kiterjesztettük.

A gazdasági szervezettel nem rendelkező költségvetési szervek épületeihez kapcsolódó, azonnali hibaelhárítási feladatokra felhasználható előirányzatot az Intézményeket Működtető Központ költségvetése tartalmazza. Ezen intézményi kört érintő karbantartási munkák fedezetét a működési tartalékok között alakítottuk ki 15 000 000 Ft összegben, a Költségvetési Bizottság javaslata alapján a polgármester rendelkezési körébe tartozóan. A felhasználását az Intézményeket Működtető Központ szervezi és látja, vagy láttatja el. Az intézményi épületek állagmegóvási munkáit e keretek biztosítani tudják, mivel azok megállapítását a lebonyolítást végző intézmény előzetes felmérésére alapoztuk.

A járványügyi helyzet miatt a kapcsolattartás az ügyfelekkel, illetve az otthoni munkavégzés miatt a kapcsolattartási rendszer a személyes ügyintézésről áttevődött a világhálón történő ügyintézésre. Ennek következtében a telekommunikációs és az informatikai szolgáltatások igénybevétele növekszik. Kormányzati Informatikai Fejlesztési Ügynökség a szociális intézmények web oldalán akadálymentességi hiányosságokat állapított meg. Ahhoz, hogy a weboldalakat akadálymentessé tudjuk tenni, szakértő bevonása szükséges. Ez az informatikai szolgáltatások költségeit növeli.

Az önkormányzati dologi kiadások az alábbi főbb kiemelt jogcímeket foglalják magukba:

|  |  |  |
| --- | --- | --- |
| **Feladatok és fő tartalmuk** | **Tervezett dologi kiadás összege (Forint)** | **Megoszlás %** |
| *Kötelező feladatok* |  |  |
| Helyi közutak, közterek és parkok: a helyi közutak, karbantartása (kátyúzás, nagyfelületű útjavítás, parkolásgátló oszlopok pótlása) közterek és parkok zöldfelületeinek fenntartása, ivókutak üzemeltetése, járdák, lépcsők karbantartása, tisztítása | 1 001 386 326 | 21,87 |
| Parkoltatás: parkoló automaták karbantartása, üzemeltetése, parkolási mobilfizetési rendszer üzemeltetése, szoftver használati díjak, a parkolási díjtartozások behajtásával kapcsolatos fizetési meghagyások, végrehajtások | 295 570 000 | 6,46 |
| Közterület-felügyelet: behajtás gátló oszlopok karbantartása és cseréje, a közterületi kamerarendszer karbantartása, működtetése, a roncs autók elszállítása a közterületekről, valamint az ehhez szükséges informatikai eszközök költségei | 44 074 000 | 0,96 |
| Település rendezés- település fejlesztés: település fejlesztés és a településképi szabályozás feladataival kapcsolatos költségek | 30 551 000 | 0,67 |
| Az egészségügyi alapellátás: gyermek és felnőtt háziorvosi ügyelet ellátása, az ügyeleti időszak alatti mentő diszpécseri szolgáltatás igénybevétele, egészségügyi felelősség biztosítások díja, valamint az egészségügyi beruházásokhoz kapcsolódó dologi kiadások, beleértve a fordított Áfá-t is. | 169 069 494 | 3,69 |
| Az óvodai ellátás: az óvodások étkeztetésével kapcsolatos kiadásokat tartalmazzák a többi feladat az intézményhálózatnál kerül megtervezésre. | 344 101 502 | 7,52 |
| Szociális gyermekjóléti szolgáltatások és ellátások:  fogyatékos személyek és gyermekek átmeneti ellátásával és az idősek gondozásával kapcsolatos dologi kiadások | 35 544 000 | 0,78 |
| Saját tulajdonú lakás- és helységgazdálkodási: lakás és helységek fenntartási költségei – beleértve a rezsi és társasházak közös költségeit – a bérlők helyett fizetett közműveket, ügyvédi díjakat és az egyéb üzemeltetési, karbantartási, fenntartási költségeket, bérleményszolgáltatási díjakat. | 511 510 000 | 11,17 |
| Helyi közbiztonság: térfigyelő kamerák működtetése és karbantartása. | 6 312 000 | 0,14 |
| Iskolai intézményi étkeztetés: az étkeztetéshez kapcsolódó szolgáltatások és vásárolt élelmezés költségei. | 755 419 505 | 16,5 |
| Egyéb jogi tevékenység: egyéb önkormányzati ügyekkel kapcsolatos végrehajtási díjak, perköltségek, fizetési meghagyás költségei | 11 645 000 | 0,25 |
| Egyéb jogszabály alapján kötelező feladatok: szakértői díjak, közbeszerzéssel kapcsolatos költségek, az intézményhálózat közbeszerzési díjai, továbbá minden általános forgalmi adó fizetési kötelezettségünk | 586 563 072 | 12,81 |
| Önkormányzati egyéb vagyonnal való gazdálkodás: tárgyi eszköz értékesítéséből származó áfa fizetési kötelezettség, az önkormányzati feladatellátáshoz szükséges tárgyi eszközök (épületek, gépek) üzemeltetési, fenntartási költségei | 176 675 000 | 3,86 |

|  |  |  |
| --- | --- | --- |
| *Önként vállalt feladatok:* |  |  |
| Állategészségügyi tevékenység: a fő állatorvos tevékenységéhez kapcsolódó irodaszerek, adatátviteli és nem adatátviteli célú szolgáltatások díjai | 430 000 | 0,01 |
| Hulladékgazdálkodás és környezetvédelem: Zöldhulladék gyűjtő zsákok beszerzése, környezetvédelmi programok költségei (Környezetvédelmi Nap, Madárbarát program, ebtartási program, Komposztáló Kerület program), lakosságtól veszélyes hulladék begyűjtés, illegális hulladék begyűjtése és elszállítása, közterületek gyommentesítése, lakossági gally-aprítékolás, gyepmesteri feladatok ellátása, kutyaürülék gyűjtő edények üzemeltetése | 139 352 000 | 3,04 |
| Médiatevékenység: Budai Polgár megjelentetési költségei | 97 651 000 | 2,13 |
| Közvilágítás: Mechwart liget kivilágítása, karácsonyi díszkivilágítás a kerületben | 28 575 000 | 0,62 |
| Szennyvízelvezetés és –kezelés: átereszek tisztítása és üzemeltetése | 63 500 000 | 1,39 |
| Önkormányzati egyéb önként vállalt feladatok: kiemelt állami és önkormányzati rendezvények költségei, az önkormányzati kitüntetésekhez és díjakhoz kapcsolódó kiadások, a betegtaxi üzemeltetése, frakciók dologi kiadásai, óvodai úszásoktatás, a lakosság részére szervezett vetélkedők és klubdélutánok költségei, idősek kedvezményes uszodabelépője, kerületi WI-FI hálózat üzemeltetése, kerületi kedvezményes virágvásár a lakosság részére | 232 099 000 | 5,07 |
| Támogatások, ösztöndíjak: a díjátadó ünnepségek költségei | 635 000 | 0,01 |
| Parkoltatás fővárosi tulajdonú területen: parkoló automaták karbantartása, üzemeltetése, parkolási mobilfizetési rendszer üzemeltetése, szoftver használati díjak, a parkolási díjtartozások behajtásával kapcsolatos fizetési meghagyások, végrehajtások | 44 341 000 | 0,97 |
| Járóbeteg ellátás fejlesztése: Kapás utcai rendelő felújításával kapcsolatos dologi kiadások | 3 048 000 | 0,07 |
| Dologi kiadások összesen: | 4 578 051 899 | 100,00 |

A megfontolt tervezés ellenére az infláció növekedése és a közüzemi díjak drasztikus emelkedése megjelenik a szolgáltatások áraiban, ami előidézi a dologi kiadások növekedését. További növekedést eredményez, hogy a beruházási kiadásokhoz kapcsolódó nagyarányú fordított általános forgalmi adó a dologi kiadások összegét emeli.

A dologi kiadások feladatok szerinti bontását a 4. számú tábla 6. oszlopa mutatja be.

*Ellátottak pénzbeli juttatásai*

Az **ellátottak pénzbeli juttatásaira** tett javaslat nagyságrendje kevesebb, mint az előző évben volt. Meghatározásánál azonban figyelembe vettük a szociális és gyermekjóléti kiadások és egyéb önként vállalt feladatok közötti támogatások előző évi tényleges teljesítési adatait. Így a rászorulók ellátása teljes körűen megvalósítható. Ezen a jogcímen tervezett kifizetések 61,2 százaléka önként vállalt többlet-juttatás az ellátottak számára.

*Elvonások és befizetések*

Ezen a soron szerepel az Önkormányzatra kiszabott 1 343 935 464 Ft szolidaritási hozzájárulás összege, valamint a 2020. évi normatíva ellenőrzéséből adódó 8 719 750 Ft visszafizetési kötelezettség.

*Egyéb működési célú támogatások*

Az egyéb működési célú támogatások államháztartáson belülre, illetve kívülre jogcímen megtervezett előirányzatokat a rendelettervezet 9. számú táblája tartalmazza. A források szűkülése miatt néhány esetben szükségessé vált a keretek csökkentése. A visszafogott tervezés mellett, a kiemelt prioritású közbiztonsági területen javaslatot teszünk a szükséges emelésre is.

Az e jogcímen tervezett kiadások közül a kulturális feladatok ellátását végző önkormányzati nonprofit gazdasági társaság támogatását az előző évi szinten tartva javasoljuk. A látható csökkenés az előző évben kapott egyszeri nevesített támogatásokkal csökkent, ami tavaly Presser Gábor „Női posta” című darabjának színpadra állítása, illetve végkielégítés fizetése miatt került megállapításra.

Működési költségvetési kiadások a tartalékok nélkül, a körültekintő és takarékos tervezés ellenére a 2021. évi eredeti előirányzathoz képest 1 767 873 845 Ft-tal emelkedtek. Ennek oka a bérek jogszabályban előirt emelkedése és a drasztikusan megemelkedett infláció miatti dologi kiadások növekedése.

**Felhalmozási kiadások**

*Beruházások, felújítások*

Az önkormányzatnál tervezett **felújításokat** célonként a rendelettervezet 14. számú táblája tartalmazza.

**Beruházási kiadások** között,afenntartott intézményekesetében elsősorban a Közoktatási Intézkedési Tervben foglaltak alapján, csoportfinanszírozással meghatározott informatikai eszközök, bútor és egyéb gépek beszerzését biztosító keretek kerültek betervezésre. Az óvodák esetében a csoport keret a tavalyi évvel megegyezően 200 000 Ft /csoport összegben került meghatározásra.

Az Önkormányzatnál – lakossági igényekkel összhangban – a korábbi évhez hasonlóan városüzemeltetési és a közlekedésfejlesztési feladatok kerültek befogadásra. Itt kerültek megtervezésre az idei évi költségvetésben is az utak, járdák, parkok építése. A „Pesthidegkúti gyalogos közlekedés fejlesztése” és a „Járdaépítés” feladatok összevontan kerültek megtervezésre, a „Járdaépítés” feladaton. A felsorolt célokra tervezett összegek a későbbiekben a szabad maradványok felosztásakor növelhetők, illetve a tartalékokból a felmerülő igények alapján kipótolhatók.

A tervezett beruházások feladatonkénti részletezését a rendelettervezet 15. számú táblája tartalmazza

Jelentős tételek a felújítási és beruházási kiadásoknál:

- A TÉR-KÖZ Közösségi liget pályázat megvalósítására 489 738 000 Ft előirányzat szükséges, amelyből 297 000 000 Ft pályázati rész. A pályázati támogatás utófinanszírozással teljesül. A tervezett összes kiadás 2022. évben az alábbiak szerint várható:

Forint

|  |  |  |  |
| --- | --- | --- | --- |
| **Jogcím** | **Felhalmozási kiadások** | **Dologi kiadások** | **Összesen** |
| Pályázati rész | 297 000 000 | 747 000 | 297 747 000 |
| Saját forrás | 192 738 000 | 764 000 | 193 502 000 |
| **Összesen:** | **489 738 000** | **1 511 000** | **491 249 000** |

* Gyarmati Dezső Uszoda környezetének kialakítására 2019-ben elnyert 1 000 000 000 Ft pályázati keretből a még fel nem használt rész 728 095 000 Ft. Ezen túl saját forrásból 70 425 000 Ft szükséges a kivitelezéshez. A tervezett összes kiadás 2022. évben az alábbiak szerint várható:

Forint

|  |  |  |  |
| --- | --- | --- | --- |
| **Jogcím** | **Felhalmozási**  **kiadások** | **Dologi kiadások** | **Összesen** |
| Pályázati rész | 728 095 000 |  | 728 095 000 |
| Saját forrás | 70 425 000 |  | 70 425 000 |
| **Összesen:** | **798 520 000** |  | **798 520 000** |

* A Széna tér rekonstrukciója a tavalyi évben kezdődött meg. Az áthúzódott munkák megvalósításához 843 888 000 Ft szükséges. A Fővárosi Önkormányzat támogatással járul hozzá a megvalósításhoz, amihez 282 835 000 Ft saját felhalmozási forrás biztosítása szükséges.

A tervezett összes kiadás 2022. évben az alábbiak szerint várható:

Forint

|  |  |  |  |
| --- | --- | --- | --- |
| **Jogcím** | **Felhalmozási**  **kiadások** | **Dologi kiadások** | **Összesen** |
| Pályázati rész | 561 053 000 | 151 485 000 | 712 538 000 |
| Saját forrás | 282 835 000 | 74 500 000 | 357 335 000 |
| **Összesen:** | **843 888 000** | **225 985 000** | **1 069 873 000** |

* A háziorvosi rendelők felújítására 2020. évben elnyert pályázati támogatás felhasználását idén tervezzük befejezni. A felmerült igények megvalósítása érdekében saját forrás bevonása is szükséges. A tervezett összes kiadás 2022. évben az alábbiak szerint várható:

Forint

|  |  |  |  |
| --- | --- | --- | --- |
| **Jogcím** | **Felhalmozási kiadások (beruházás + felújítás)** | **Dologi kiadások** | **Összesen** |
| Pályázati rész  (14. és 15. tábla) | 269 176 229 | 51 000 494 | 320 176 723 |
| Saját forrás | 122 704 676 | 1 043 000 | 123 747 676 |
| **Összesen:** | **391 880 905** | **52 043 494** | **443 924 399** |

* 2021. évben elnyert Egészséges Budapest pályázatot az alábbiak szerint tervezzük megvalósítani:

Forint

|  |  |  |  |  |
| --- | --- | --- | --- | --- |
| **Jogcím** | **Felhalmozási**  **kiadások** | | **Dologi kiadások** | **Összesen** |
| Pályázati rész (14.sz.tábla) | 148 000  000 | 2 000 000 | | 150 000 000 |
| Saját forrás |  |  | |  |
| **Összesen:** | **148 000 000** | **2 000 000** | | **150 000 000** |

Saját forrást egyelőre nem tervezünk.

* A Kapás utcai Szakrendelő felújítására 2021-ben elnyert pályázati összeg felhasználását az alábbiak szerint tervezzük:

Forint

|  |  |  |  |
| --- | --- | --- | --- |
| **Jogcím** | **Felhalmozási kiadások** | **Dologi kiadások** | **Összesen** |
| Pályázati rész | 398 282  000 | 3 048 000 | 401 330 000 |
| Saját forrás |  |  |  |
| **Összesen:** | **398 282 000** | **3 048 000** | **401 330 000** |

Pályázati forrás kiegészítését egyelőre nem tervezzük.

* József hegyi kilátó környezetének rendezésére és kutyafuttató kialakítására 63 500 000 Ft megtervezésre került a Képviselő-testület 359/2021. (X. 28.) határozata szerint.
* Csatárka u. – Csalit u. – Szikla u. Közösségi tér kialakításának megkezdéséhez 19 304 000 Ft-ot terveztünk. A várható folytatás érdekében további 127 000 000 Ft tartalékot képeztünk. A 2023. évi ütem pénzügyi fedezetét javasoljuk a 18. táblában feltüntetett 266 700 000 Ft-ot meghatározni.
* A helyi közbiztonság erősítése érdekében a térfigyelő kamerarendszer bővítésére 24 009 000  Ft szerepel a tervezetben.
* A parkolási övezetek bővítéséhez, valamint a kártyás fizetési lehetőségek bővítése érdekében szükséges parkoló automaták, kommunikációs eszközök és egyéb gépek beszerzésére összesen 23 121 000 Ft került tervezésre.
* A Képviselő-testület 363/2021.(X.28.) döntése alapján a Bérlakás felújítási program jogcímén 150 431 000 Ft szerepel.

*Egyéb felhalmozási célú támogatások*

**Az egyéb felhalmozási célú támogatások államháztartáson belülre, illetve kívülre** jogcímeken a végleges jelleggel adott támogatások, pénzeszközátadások kerültek megtervezésre. Jelenleg államháztartáson belülre nyújtandó támogatás nem szerepel a javaslatban. Az államháztartáson kívülre nyújtandó támogatások között szerepelnek az Önkormányzat kulturális és sport feladatait ellátó vállalkozásai által megvalósítandó felhalmozási kiadások támogatása, valamint a társasház felújítási támogatások. A felhalmozási célú támogatások részletezése a 11. számú táblában látható.

*Felhalmozási célú visszatérítendő támogatások és kölcsönök nyújtása*

Ezen a jogcímen a dolgozók részére nyújtható lakásépítési és felújítási kölcsön folyósítására fordítható összeg szerepel, ami a 13. számú táblában található.

**Tartalékok**

Az önkormányzat rendelkezésére álló saját forrásainak azon részét, amely felhasználása valamilyen feltételhez kötött, annak teljesülésig a tartalékok között tervezzük, továbbá javaslunk szabadon felhasználható tartalékokat biztosítani, mind a működési, mind a felhalmozási oldalon. A tartalékok képzése támogatja az önkormányzati gazdálkodást, növeli annak biztonságát, a felvállalt kötelezettségek teljesíthetőségét, azaz a gazdálkodás kiegyensúlyozottságát, stabilitását.

A 2022. évi tartalék kiadási főösszeghez viszonyított aránya 5,94 %.

Általános tartalék

Az általános tartalékok jogcímei szűkültek az előző évi költségvetéshez képest. A „Közösségi költségvetési tartalék” idén nem az általános tartalékok között szerepel, mivel a tavalyi évi tapasztalatok alapján inkább felhalmozási típusú igények merülnek fel.

Működési céltartalék

A működési céltartalékok jogcímei bővültek az előző évi eredeti előirányzathoz képest.

Az új jogcímek:

*„Működési tartalék – választáshoz”* jogcím az Országgyűlési választások és a népszavazás lebonyolításához biztosít kellő fedezetet.

*„Tanulmány készítés lakossági kizárólagos várakozási lehetőség megteremtésére”* jogcímen képzett tartalék a helyi lakosok parkolási nehézségeinek megoldását célzó lehetőségek feltérképezésére biztosít fedezetet.

*„Gondozási szolgáltatás bővítés működési kiadásaira”* képzett tartalék lehetőséget teremt az I. számú Gondozási Központ alaptevékenységének bővítéshez szükséges dologi kiadásaira.

*„Társasházak homlokzat tisztítása támogatására”* jogcímen biztosított összeg a társasházak homlokzat tisztítási kiadásaikhoz kíván támogatási fedezetet biztosítani.

Felhalmozási céltartalék

A felhalmozási céltartalékok jogcímei is bővültek a 2021. évi eredeti költségvetéshez képest.

Az új jogcímek:

*„Csatárka - Csalit szabadidőpark II. ütemre”* jogcímen biztosított keretből folytatható a nevezett beruházás első üteme, amennyiben a körülmények ezt lehetővé teszik.

*„Szociális bérlakásépítés tartaléka”* jogcím lehetőséget biztosít a szociális bérlakás állományának növelésére.

*„Vízgyűjtő dézsák pályázati kerete lakosságnak”* jogcímen biztosított tartalék felhasználható a pályázati rendszer pontos kidolgozását követően.

*„Gondozási szolgáltatás bővítése”* jogcím az I. számú Gondozási Központ alaptevékenységének bővítéshez szükséges felhalmozási kiadások fedezetésre szolgál.

*„Pályázati önrész”* fedezetet biztosít a pályázati többlet források biztosításához szükséges önrészre. Jelenleg folyamatban lévő pályázat a Szemlőhegy Óvoda ablakcseréjére vonatkozik.

*„Felhalmozási tartalék választáshoz”* jogcím az Országgyűlési választások és az országos népszavazás lebonyolításához szükséges felhalmozási kiadásokhoz biztosít fedezetet.

*„Vizivárosi Galéria tartalék”* jogcím fedezetet biztosít a galéria új helyszínének a biztosítására (Margit krt. 25/c). Ez azért szükséges, mert a jelenlegi helyszín nem akadálymentes.

2022. évben a felhalmozási céltartalékok között szerepel a *„Közösségi Költségvetés tartaléka”.*

A tartalékok részletes bemutatása a 16. számú táblában tekinthető meg.

A 2022. évi költségvetés kiadásainak és bevételeinek címenkénti és előirányzat-csoportonkénti jóváhagyása mellett, a költségvetési rendeletben kerülnek meghatározásra a költségvetés végrehajtásának szabályai is.

Az Áht. 6.§ (1) bekezdésében előírtak teljesítéseként tájékoztatásul az előterjesztés 4. számú mellékletében (a részletes vitára előterjesztve) mutatjuk be a bevételi és a kiadási előirányzatokat kormányzati funkciók szerinti bontásban, valamint az Ávr. 24. § (1) bekezdés bd) pontja alapján az 5. számú melléklet tartalmazza az európai uniós forrásból finanszírozott programokat.

**Határozati javaslatok**

1.

A Képviselő-testület úgy dönt, hogy az adósságot keletkeztető ügyletekből származó fizetési kötelezettségeihez számítandó saját bevételeit és az adósságot keletkeztető ügyletből származó fizetési kötelezettségeit a költségvetési évet követő három évre a határozat melléklete szerint állapítja meg.

Felelős: polgármester

Határidő: azonnal

(A határozat meghozatala egyszerű többségű szavazati arányt igényel)

2.

A Képviselő-testület úgy dönt, hogy a 2022. évi költségvetés tervezetét részletes vitára alkalmasnak tartja.

Felelős: polgármester

Határidő: a soron következő Képviselő - testületi ülés

(A határozat meghozatala egyszerű többségű szavazati arányt igényel)

Budapest, 2022. február 8.

**dr. Varga Előd Bendegúz**

**alpolgármester**